Drie vas oor plofstof | Maroela Media
Drie vas oor plofstof
Drie mans is Woensdag by die Beitbrug-grenspos in hegtenis geneem nadat daar onwettige plofstof in hulle besit gevind is.
Kol. Ronel Otto, woordvoerder van die polisie, sê die verdagtes wou glo die plofstof van Suid-Afrika na Zimbabwe smokkel. "Polisiebeamptes by die grenspos het inligting opgevolg oor 'n voertuig wat moontlik plofstof vervoer."
Otto sê die polisiebeamptes het die motor deursoek en onder andere op vyf slagdoppies beslag gelê. Sy sê die verdagtes sal na verwagting Vrydag in die Musina-landdroshof verskyn op aanklag van die besit van onwettige plofstof. "Ons ondersoek ook die moontlikheid dat hulle betrokke was by 'n misdaad in die land voor hulle wou terugkeer na Zimbabwe."